hu hu hu hu hu hu hu hu hu hu hu hu hu de hu hu hu hu hu hu hu hu hu hu hu it hu en en hu en en hu hu hu en en hu de hu hu en hu hu hu de pt en pt en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu hu hu hu hu hu hu hu hu hu hu hu hu hu hu hu hu hu hu en en hu hu cy hu hu hu hu hu hu hu hu hu en en hu hu en
Evosoft irodaház: automatizált kényelem energiatakarékosan
2022. június 20. hétfő, 14:39
2021 januárjában nyílt meg a szoftverfejlesztéssel foglalkozó evosoft Hungary Kft. új, budapesti székháza, amely a vállalat több mint 1.600 munkavállalója számára teremt a digitalizáció követelményeinek is megfelelő munkahelyet. Az épület tulajdonosa, a GTC Magyarország egy olyan épületet tudhat magáénak, mely az energiatakarékosságot elősegítő és környezetbarát technológiáknak köszönhetően kiérdemelte a LEED Gold környezettudatossági védjegyet.
A 22.000 négyzetméteres komplexum épületfelügyeleti rendszerének kialakítását a Siemens Smart Infrastructure Building Products területének szoftvereivel és eszközeivel valósították meg. A legfőbb cél az volt, hogy az épületautomatizációs ökoszisztéma biztosítsa a dolgozók számára a lehető legmagasabb komfortérzetet, a lehető leggazdaságosabb működés mellett. Ennek eredménye lett a Siemens DESIGO termékcsaládon alapuló rendszer, amely a DESIGO CC szoftver és a DESIGO PX elemek segítségével egy olyan komplex, irodaházra szabott integrált felügyeleti megoldást kínál, amely intelligens helyiségszabályozással egybekötve az EN 1532 szabványhoz képest jelentős, 15-25%-os energiamegtakarítást tud elérni.
A több száz helyiség árnyékolási, hűtési-fűtési, valamint világítási rendszere harmonizáltan működik annak érdekében, hogy mindig a körülményeknek megfelelően biztosítsák a bennük tartózkodók számára a lehető legmagasabb komfortot, az épületüzemeltető számára pedig az optimális működtetés révén a lehető legkedvezőbb energiafelhasználást. A rendszer képes akár a helyiséget érő napsütés mértékét is figyelni, megfelelő szintre állítani a belső világítást és hőfokot, majd a levegő CO2 szintjét figyelve kellő mennyiségű friss levegővel biztosítani az optimális légminőséget is.
Az irodaház helyiségeit a járványhelyzet miatt változó mértékben használják a bent dolgozók, így fontos a valós idejű jelenléti érzékelők használata. Amennyiben egy iroda kiürül, energiatakarékos módra vált a rendszer, amely képes megkülönböztetni a tartózkodás típusát is: hosszabb jelenlétnél nem csak a világítást, hanem a hűtő-fűtő rendszert is magasabb komfortfokozatra kapcsolja. Természetesen minden időszakhoz rendelhető alapbeállítás is, amely az aktuális szükségleteknek megfelelően manuálisan, a helyiségből módosítható. Az iroda biztonságának megteremtésében is részt vesznek a Siemens eszközei: az irodaház tűzjelző, beléptető és vagyonvédelmi rendszerét is a cég szállította. Ez igény esetén szintén integrálható az épületfelügyeleti rendszerbe.
Az irodaház építésekor az e-mobilitás kiszolgálása is szempont volt: a garázsban helyett kapott tizenkét 22 kW teljesítményű harmadik generációs Siemens VersiCharge töltőberendezés. Különlegességük, hogy Modbus kapcsolaton keresztül integrálhatók az épületfelügyeleti rendszerbe, így valós időben monitorozhatóakká válhatnak, és a töltési jogosultságot biztosító töltőkártyák távoli kezelését is megkönnyítik.
A Siemens termékeivel kialakított, továbbá a PROVIM Professzionális Villamos Megoldások Kft., valamint az SBT Automatika Kft. által telepített komplex épületfelügyeleti rendszer jó példa arra, hogy miként lehet egy modern irodaház tereit hatékonyan automatizálni.
A Siemens AG az iparra, az infrastruktúrára, a közlekedésre és az egészségügyre összpontosító technológiai vállalat. A Siemens olyan technológiákat hoz létre, amelyek valódi értéket teremtenek ügyfelei számára az erőforrás-hatékonyabb gyáraktól, a rugalmasabb ellátási láncoktól, az intelligensebb épületektől és hálózatoktól a tisztább és kényelmesebb szállításig, valamint a korszerű egészségügyi ellátásig. A valós és a digitális világ ötvözésével a Siemens lehetővé teszi ügyfeleinek, hogy átformálják iparágaikat és piacaikat, ezzel átalakítva emberek milliárdjainak mindennapjait. A Siemens többségi részesedéssel rendelkezik a tőzsdén jegyzett Siemens Healthineers vállalatban, amely az egészségügy jövőjét alakító, világszerte vezető orvostechnológiai szolgáltató. Ezenkívül a Siemens kisebbségi részesedéssel rendelkezik a Siemens Energy-ben, amely globális vezető a villamosenergia-szállítás és -termelés terén.
A 2021. szeptember 30-ával zárult gazdasági évben a Siemens-cégcsoport 62,3 milliárd euró árbevételt és 6,7 milliárd euró adózás utáni eredményt ért el, valamint világszerte mintegy 303.000 munkavállalót foglalkoztatott. További információk a https://www.siemens.hu/ címen érhetők el.
A cikk és a kép forrása: Siemens Zrt. Kommunikáció
Utoljára frissítve: 2022. június 21. kedd, 14:55
Siemens Smart Infrastructure Building Products
Tovább a rovatban: « XV. Szakma Sztár: őket díjazták az épületgépészeti szakmában 50 éves a gépészmérnökképzés a PTE-n – már mester szintű programokkal is »
Új Siemens RDG2..KN univerzális termosztátok – higiénikus megoldás közületi felhasználáshoz
Pollack EXPO díjat kapott a Siemens Building Technologies
Új nyomásfüggetlen kombi szelepek a Siemens termékválasztékában
Albatros2 demo falat kapott a PTE Épületgépészeti Kara
Megjelent a Siemens új digitális szelepkiválasztó csúszkája
Kevés energiahatékony ingatlan van Magyarországon
2016 óta 12 szintű energetikai besorolást kell alkalmazni az ingatlanok energetikai állapotára, az elmúlt évek intenzív felújítási, korszerűsítési hullámától függetlenül az ingatlanok mintegy 10 százaléka tekinthető kimagasló energiahatékonyságúnak.
VIII. Környezetbarát Nap a Weishauptnál
Szeptember 8-án már nyolcadik alkalommal került megrendezésre a Környezetbarát Nap a Weishaupt Hőtechnikai Kft. szervezésében.
Áremelkedés: kétszer akkora az építésgazdaságban, mint a fogyasztói szegmensben
Az ÉVOSZ tapasztalatai szerint megrendelői oldalról első számú üggyé a finanszírozhatóság kérdése vált.
Országos szakmai roadshow indult az építési célú közbeszerzésekről
A rendezvénysorozatot a Közbeszerzési Hatóság az ÉVOSZ-szal és a Magyar Mérnöki Kamarával közösen szervezi.
Egyesül az E.ON Hungária Csoport tulajdonában álló három versenypiaci energiakereskedő vállalat
Szeptember 30-án az ELMŰ-ÉMÁSZ Energiakereskedő Kft. és az ELMŰ-ÉMÁSZ Energiaszolgáltató Zrt. jogutódlással beolvad az E.ON Energiamegoldások Kft.-be.
Jelen honlap kiadója a Magyar Épületgépészek Szövetsége (MÉGSZ)
Felelős szerkesztő: Bozsó Béla
Szerkesztő: Zámbori Bíró Tamás
Hirdetési vezető: Kárpáti Zoltán
A MÉGSZ székhelye: 1116 Budapest, Fehérvári út 132-144.
A MÉGSZ elérhetősége, ami rendszeresen kapcsolattartásra szolgáló elektronikus levelezési cím: megsz@megsz.hu
A szolgáltatót nyilvántartásba vevő hatóság: Baranya Megyei Bíróság PK 60.113/1990 Adószám: 19030270-2-43
A Nemzeti Média- és Hírközlési Hatóság sajtótermék nyilvántartási száma: CE/22507-5/2020
Kamarai tagság: Pécs-Baranya Kereskedelmi és Iparkamara
A tárhelyszolgáltató adatai: Integrity Kft. 1132 Budapest, Victor Hugo u. 18-22, tel.: 1/450 26 60 office@integrity.hu
ACO energetika energiahatékonyság GMBSZ Gyárfás Attila gázipari jogszabályok Innovatív technológiák klímavédelem környezetvédelem megújuló energia MMK MÉGSZ napelem napkollektor oktatás Országos Magyar Épületgépészeti Napok Siemens Testo építőipar épületenergetika
Copyright © 2022 Épületgépész. All rights reserved.